## Zakon o izmjenama i dopunama Zakona o službi u Oružanim snagama Republike Hrvatske

### NN 175/2003 (4.11.2003.), Zakon o izmjenama i dopunama Zakona o službi u Oružanim snagama Republike Hrvatske

# HRVATSKI SABOR

2555

Na teme­lju članka 88. Ustava
Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O SLUŽBI U ORUŽANIM SNAGAMA REPUBLIKE HRVATSKE

Proglašavam Zakon o izmjenama i
dopunama Zakona o službi u Oružanim snagama Republike Hrvatske, koji je donio
Hrvatski sabor na sjednici 17. listopada 2003.

Broj: 01-081-03-3540/2
Zagreb, 24. listopada 2003.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O SLUŽBI U ORUŽANIM SNAGAMA REPUBLIKE HRVATSKE

Članak 1.

U Zakonu o službi u Oružanim
snagama Republike Hrvatske (»Narodne novine«, br. 33/02. i 58/02.) iza članka
11. dodaje se članak 11.a koji glasi:

*»Članak 11.a*

Profesionalni razvoj djelatnih
vojnih osoba tijekom službe odvija se neprekidnim usavršavanjem obukom i
izobrazbom, uspješnim obnašanjem dužnosti, posebno ustrojbenih dužnosti viših
od osobnog čina te promicanjem u vojničke, dočasničke i časničke činove.

Napredovanje
u službi temelji se na stjecanju novih vještina i znanja, uspješnom obnašanju
ustrojbenih dužnosti viših od osobnog čina, periodičnom ocjenjivanju stečenih
vještina i znanja te provjerama tjelesnih, zdravstvenih i psiholoških
sposobnosti.

Standardi
profesionalnog razvoja ovise o osobnom činu, godinama života, stručnoj spremi,
vojnoj izobrazbi, vremenu provedenom u službi kao i o drugim okolnostima važnim
za obnašanje službe u Oružanim snagama.

U
cilju planiranja i nadziranja profesionalnog razvoja ministar obrane posebnim
propisom utvrđuje standarde profesionalnog razvoja za vojnike, dočasnike i
časnike kao i postupak utvrđivanja nemogućnosti njihova daljnjega
profesionalnog raz­voja.«

Članak 2.

U članku 101. stavku 3. riječi:
»osim prava na plaću«, brišu se.

Članak 3.

U članku 162. stavak 3. mijenja
se i glasi:

»Dočasnici u čin nadnarednika,
stožernog narednika i časničkog namjesnika promiču se na prijedlog zapovjednika
granskih zapovjedništava Oružanih snaga, njima ravnih zapovjednika i drugih
zapovjednika i čelnika ustrojbenih jedinica neposredno podređenih načelniku
Glavnog stožera.«

Članak 4.

Članak 164. stavak 3. mijenja se
i glasi:

»Načelnik Glavnog stožera
promiče u čin nadnarednika, stožernog narednika i časničkog namjesnika na
prijedlog zapovjednika granskih zapovjedništava Oružanih snaga, njima ravnih
zapovjednika i drugih zapovjednika i čelnika ustrojbenih jedinica neposredno
podređenih načelniku Glavnog stožera.«

Stavak 4. mijenja se i glasi:

»Načelnik Glavnog stožera
pripadnicima neposredno podre­đenih mu ustrojbenih jedinica te zapovjednici
granskih zapo­vjedništava Oružanih snaga i njima ravnih ustrojbenih jedinica
dodjeljuju čin skupnika, promiču u čin desetnika i narednika na prijedlog
zapovjednika brigade, njemu ravne ili više razine.«

Članak 5.

U članku 166. stavku 1.
podstavku 3. riječ: »pravomoćnom«, zamjenjuje se riječju: »konačnom«.

Članak 6.

U članku 169. stavku 6. riječi:
»za 20 %«, zamjenjuju se riječima: »do najviše 20%, kao i iznos uvećanja«.

Članak 7.

U članku 170. stavku 1. riječi:
»pripadnici Oružanih snaga«, zamjenjuju se riječima: »djelatne vojne osobe«.

Stavak 2. mijenja se i glasi:

»Dodatak iz stavka 1. ovoga
članka utvrđuje se u postotku od osnovice plaće djelatne vojne osobe.«

Članak 8.

U članku 173. stavku 1. riječi:
»vojnim izaslanicima, članovima vojnih izaslanstava«, zamjenjuju se riječima:
»vojnodiplomatskim osobama, osobama upućenim na rad u međunarodne organizacije,
administrativno-tehničkom osoblju odnosno nediplomatskom osoblju.«

Članak 9.

U članku 197. stavku 1.
podstavak 5., briše se.

Članak 10.

U članku 200. iza podstavka 1.
dodaju se novi podstavci 2. i 3. koji glase:

–
»Pravilnik o standardima profesionalnog razvoja i postupku utvrđivanja
nemogućnosti daljnjega profesionalnog razvoja vojnika i dočasnika,

–
Pravilnik o standardima profesionalnog razvoja i postupku utvrđivanja
nemogućnosti daljnjega profesionalnog razvoja časnika,«.

Dosadašnji
podstavci 2. – 27. postaju podstavci 4. – 29.

Dosadašnji
podstavak 28. koji postaje podstavak 30. mijenja se i glasi:

»Pravilnik
o mjerilima za određivanje plaće vojnodiplomat­skim osobama, osobama upućenim
na rad u međunarodne organizacije, administrativno-tehničkom osoblju, odnosno
nediplomat­skom osoblju te članovima njihove uže obitelji (članak 173. stavak
1.),«.

Dosadašnji
podstavci 29. – 36. postaju podstavci 31. – 38.

Članak 11.

U članku 203. stavak 2., briše
se.

Članak 12.

Iza članka 205. dodaju se članci
koji glase:

*»Članak 205.a*

Tijekom preustroja Oružanih
snaga, a najdulje do 31. prosinca 2006., djelatni vojnik može biti primljen u
djelatnu vojnu službu na dužnost djelatnog dočasnika rješenjem o prijmu pod
uvjetom:

– da nije stariji od 35 godina,

– da ima najmanje srednju
stručnu spremu,

– da je završio odgovarajuću
dočasničku izobrazbu.

Osobama iz stavka 1. ovoga
članka s danom prijma u službu dodjeljuje se čin skupnika.

Tijekom preustroja Oružanih
snaga, a najdulje do 31. prosinca 2006., pričuvni dočasnik može biti primljen u
djelatnu vojnu službu kao djelatni dočasnik istoga čina ako udovoljava
propisanim standardima profesionalnog razvoja, odnosno ako se u odgovarajućem
postupku utvrdi mogućnost njegova daljnjega profesionalnog razvoja te ako
mjesto nije moguće popuniti djelatnim dočasnikom.

*Članak 205.b*

Tijekom preustroja Oružanih
snaga, a najdulje do 31. prosinca 2006., osoba može biti primljena u djelatnu
vojnu službu na dužnost djelatnog časnika pod uvjetom da nije starija od 35
godina te da ispunjava ostale uvjete propisane ovim Zakonom.

Tijekom
preustroja Oružanih snaga, a najdulje do 31. prosinca 2006., pričuvni časnik
može biti primljen u djelatnu vojnu službu kao djelatni časnik istoga čina ako
udovoljava standardima profesionalnog razvoja, odnosno ako se u odgovarajućem
postupku utvrdi mogućnost njegova daljnjega profesionalnog razvoja te ako
mjesto nije moguće popuniti djelatnim časnikom.

*Članak 205.c*

Tijekom
preustroja Oružanih snaga, a najdulje do 31. prosinca 2006., djelatnog
dočasnika može se na osobnu zamolbu prevesti u djelatnog časnika dodjelom
prvoga časničkog čina pod uvjetom da nije stariji od 35 godina te da ispunjava
ostale uvjete propisane ovim Zakonom.«

Članak
13.

Ovaj
Zakon stupa na snagu osmoga dana od dana objave u »Narodnim novinama.«

Klasa:
800-03/03-01/02

Zagreb,
17. listopada 2003.

HRVATSKI SABOR

Predsjednik
Hrvatskoga sabora
**Zlatko** **Tom****či****ć,** v. r.

Zakon, NN 175/2003-2555